**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 36. (тридесетшестој) седници, одржаној дана 31.маја 2017. године, **ДОНОСИ:**

**З А К Љ У Ч А К**

 1-Прихвата се налаз судског вештака за област пољопривреде Јована Стојковића од 24.05.2017.године који је заведен под бројем 06-464-265/17-III дана 31.05.2017.године. Предмет налаза је тржишна вредност шумског земљишта на кп.бр. 3956 уписаног у листу непокретности број 89 КО Гаџин Хан са уделом од 1/1 на име Митић Чедомира као и обрачун накнаде за дрвеће (родне воћне врсте и огревно дрво) у укупном износу од 540.964,00 динара.

 2-Доставити понуду Митић Чедомиру из Гаџиног Хана за прибављање непокретности земљишта у корист јавне својине , путем непосредне погодбе ради реализације главног пројекта јавног паркиралишта општине Гаџин Хан (Одлука Општинског већа број 06-464-186/17-III од 06.04.2017.године), на износ од 540.964,00 динара.

Предмет понуде је прибављање приватног шумског земљишта у целости (1/1) које се налази на кп.бр. 3956 мзв.“Берина подина“, шума 3.класе површине 2198 м2 КО Гаџин Хан са целокупним родним и огревним дрвећем .

О б р а з л о ж е њ е

Ради реализације Главног пројекта јавног паркиралишта општине Гаџин Хан Општинско већа донело је Одлуку о прибављању непокретности земљишта у корист јавне својине , путем непосредне погодбе под тржишним условима број 06-464-186/17-III дана 06.04.2017.године.

Служба за буџет , финансије и локалну пореску администрацију на достављени захтев од 10.04.2017.године о подацима тржишне цене шумског земљишта изјаснила се да нерасполаже наведеним подацима.

На основу наведеног ангажован је судски вештак пољопривредне струке који је доставио налаз на укупан износ од 540.964,00 динара.

Број:06-464-265/17-III

У Гаџином Хану, дана 31.маја 2017.године.

ОПШТИНСКО ВЕЋЕ ОПШТИНЕ ГАЏИН ХАН

ЗАМЕНИК ПРЕДСЕДНИКА

 Горан Стоиљковић